《和赵朝议追咏其亡友园亭三首 其一》
宋代·苏过

宿草论交旧，佳亭榜字新。平畴烟漠漠，野水碧粼粼。

挂剑嗟吾晚，悬车叹汝伸。西州不忍过，朱户锁埃尘。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。